Kuchi Twakukwasa Mandumbu Jetu ha Mashimbu a Lamba?
Longeso 18
Kuchi Twakukwasa Mandumbu Jetu ha Mashimbu a Lamba?
Nyi kwapwa umwe luyinda, Yela ja Yehova kakulilulieka ni kawashi hanga ahane ukwaso kuli mandumbu waze ali mu lamba liacho. Kulikolweza chacho chakusolola zango lietu lia umwenemwene kuli umwe ni mukwo. (Yoano 13:34, 35; 1 Yoano 3:17, 18) Kuchi twakulikwasa?
Twakuhana milambu. Muze kwapwile zala yinji mu Yundeya, Akwa Kristu atangu a mu Andiakia yakunga mbongo hanga akwase najo mandumbu jo a ufulielo. (Yilinga 11:27-30) Chizechene ngwe musono, nyi twevwa ngwo amwe mandumbu a chifuchi chikwo kanapinji ni luyinda, yetwe mu chikungulwila chetu twakukunga milambu hanga tukwase waze ali mu lamba liacho.—2 A-Korindu 8:13-15.
Yetwe twakuhana ukwaso ungunu. Makulwana waze atwama ku chihela kuze mukupwa luyinda, ayo kakufupa mandumbu eswe a mu chikungulwila hanga akwase ni kwafunga. Chizavu cha ukwaso muchihasa kululika uhashi wa kulia, ni meya akunua, ni mazalo, ni mazuwo, ni yitumbo ya kulikwasa nacho. Yela ja Yehova anji kakulihana ku milimo ize ananyingika hanga akwase kululieka mazuwo, ni Mazuwo a Wanangana. Kulinunga chacho chakutwaha chiseke ha ululikiso wacho, nawa twakupwa ni yinyingi yipema ku milimo ize twakulinga hamuwika, yakutwaha uhashi hanga tululieke ukwaso ha mashimbu waze mutuufupa. Kashika yetwe twakukwasa atu eswe ‘alioze kuhiana chikolo kuli akwetu akwa kufuliela’ yetwe nawa twakukwasa atu akwo chipwe ngwe kali akwa mangeleja eka.—A-Ngalashia 6:10.
Twakuhana ukwaso wa mu spiritu ni wa mu yinyengo. Atu waze akupwa mu luyinda katela kwaalembejeka. Ha mashimbu jacho, yetwe twakupwa ni tachi ja kuli Yehova, “kanda Zambi ya kulembejeka cheswe.” (2 A-Korindu 1:3, 4) Ni zango lieswe, twakuya kuli waze ananyenganyana hanga twalweze yilakenyo ya mu Mbimbiliya, ni kwaha ushindakenyo ngwo kwasala hakehe Wanangana wa Zambi muuneha songo lia luyinda mweswe ni ize yakumwesa lamba ni yinyengo.—Usolwelo 21:4.
▪ Kuchi Yela ja Yehova akuhasa kukwasa ni kawashi waze ali mu luyinda?
▪ Ulembejeko uka wa mu spiritu mutuhasa kuhana kuli waze ali mu luyinda?
[Chizulie ha lifwo 21]
República Dominicana
[Chizulie ha lifwo 21]
Japão
[Chizulie ha lifwo 21]
Haiti
cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn ast_Latn cjk_Latn por_Latn cjk_Latn ces_Latn